Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 755/14/7703	Kežmarok, 27.1.2015
EEČ : 2-56-6-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Kežmarok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období najmenej od 21.11.2013 až doposiaľ, v Topoľčiankach, okr. XXXXX, v Čeľadniciach okr. Nitra a inde, neprispieval pravidelne na výživu svojho maloletého syna XXXXX, nar. XXXXX, a to aj napriek tomu, že mu táto povinnosť vyplýva z ustanovení Zákona o rodine, ako aj rozsudkom Okresného súdu v Kežmarku sp. zn. P 31/98 – 60 zo dňa 5.8.1998, ktorý nadobudol právoplatnosť dňa 22.12.2008, bol zaviazaný povinnosťou prispievať na výživu mal. Lukáša sumou 1.000,- Sk /33,19,-€ /, vždy do každého 15 – teho dňa v mesiaci vopred do rúk matky XXXXX,  čím mu takto vznikol dlh na výživnom v sume najmenej 431,47 €, a skutku sa dopustil aj napriek tomu, že bol trestným rozkazom Okresného súdu v Kežmarku zo dňa 26.9.2013, ktorý nadobudol právoplatnosť dňa 20.11.2013 sp. zn. 7T 179/2013 odsúdený pre prečin zanedbania povinnej výživy podľa § 207 ods. 1 Trestného zákona a bol mu uložený trest odňatia slobody v trvaní 8 mesiacov s podmienečným odkladom na skúšobnú dobu v trvaní 18 mesiacov

lebo zanikla trestnosť činu

Odôvodnenie:
         Uznesením  vyšetrovateľa Okresného riaditeľstva PZ SR, Odbor kriminálnej polície  v Kežmarku sp. zn. ORP – 308/VYS – KK – 2014 zo dňa 23.9.2014 bolo začaté trestné stíhanie a uznesením tej istej spisovej značky                                            
zo dňa 18.11.2014 bolo vznesené obvinenie XXXXX, pre prečin zanedbania povinnej výživy podľa § 207 ods. 1, ods. 3 písm. c/  Trestného zákona, ktorého sa dopustil na tom skutkovom základe, ako je to uvedené vo výrokovej časti tohto uznesenia.

          Obvinený XXXXX v priebehu vykonaného vyšetrovania k veci uviedol, že je si vedomý toho, že má povinnosť prispievať na svojho syna XXXXX. Platby výživného nezasielal každý mesiac, nevie aký má dlh, svoje konanie ľutuje a bude sa snažiť podľa svojich možností dlh uhradiť. Syna nekontaktuje, darčeky mu nenosí. Pracuje na dohodu, zarába čo mu ledva vystačí na živobytie.

         V priebehu vykonaného vyšetrovania bola vypočutá svedkyňa – poškodená XXXXX ktorá po podaní trestného oznámenia  uviedla, že otec si plní vyživovaciu povinnosť nepravidelne, za čo bol už v r. 2013 odsúdený trestným rozkazom Okresného súdu v Kežmarku. Keďže si plnil vyživovaciu povinnosť nepravidelne, podala v septembri 2014 trestné oznámenie. Vyživovaciu povinnosť si plnil tak, že uhradil v mesiaci december 2013 sumu 35,- €, v r. 2014 v januári 35,- €,                                      v marci 45,- €, v máji sumu 40,- €, v júli 35,- €, v auguste sumu 35,- €, v septembri sumu 40,- €, v októbri sumu 40,- €, v novembri sumu 40,- € a v mesiaci december na základe výzvy doplatil sumu 86,47,- €, teda celkovo uhradil sumu 431,17,-€, čiže bežné výživné má uhradené v plnej výške. Ani ona ani syn nie je v kontakte s otcom, otec sa o syna nezaujíma, nekontaktuje ho, nenavštevuje, neposiela žiadne darčeky. Syn navštevuje Technickú univerzitu v Košiciach, 2.ročník. Náklady má s platením internátu, peniaze na cestu, vreckové, nakupuje mu potraviny. Ona pracuje ako predavačka v sintre. Dieťa núdzou netrpí. XXXXX uviedol, že všetky záležitosti ohľadom otca rieši jeho mama.

             Do spisového materiálu boli zabezpečené listinné dôkazy, a to trestné oznámenie poškodenej, rozsudky Okresného súdu v Kežmarku P 31/98, 7T 179/2013,  rodný list dieťaťa, potvrdenie o štúdiu na univerzite, fotokópie ústrižkov poštových poukážok, prehľad neplnenia vyživovacej povinnosti, správy Úradu práce, sociálnych vecí a rodiny v XXXXX, Okresného úradu, odbor živnostenského podnikania v Nitre, Sociálnej poisťovne Nitra, Daňového úradu Nitra, Okresného úradu, katastrálny odbor XXXXX, Okresného dopravného inšpektorátu XXXXX, Úradu práce, sociálnych vecí a rodiny v Kežmarku, dohoda o pracovnej činnosti, potvrdenie o mzde, pracovný posudok obvineného.

             Prečinu zanedbania povinnej výživy podľa § 207 ods. 1, ods. 3 písm. c/ Trestného zákona sa dopustí ten, kto najmenej 3 mesiace v období 2 rokov ničím neprispieval na výživu iného a bol za obdobie posledných 2                                    
rokov za taký čin odsúdený. S poukazom na zistené skutočnosti, teda že dlžné výživné bolo uhradené v plnej výške, boli splnené podmienky ustanovenia § 86 písm. a/ Trestného zákona o účinnej ľútosti, trestnosť činu zanikla.
                                                 
         V zmysle ustanovenia § 215 ods. 1 písm. h/ Trestného poriadku prokurátor zastaví trestné stíhanie, ak trestnom činu zanikla.       

         Z dôvodov vyššie uvedených preto bolo potrebné rozhodnúť tak, je to uvedené vo výrokovej časti tohto uznesenia a trestné stíhanie vedené voči obvinenému XXXXX , vedené pre skutok a prečin zanedbania povinnej výživy podľa § 207 ods. 1 Trestného zákona, zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Miloslav Veselovský
prokurátor